b"\n_START_ARTICLE_\nAbadia de Mariastern\n_START_SECTION_\nEstabliment\n_START_PARAGRAPH_\nL'edifici del complex de l'Abadia Mariastern a Banja Luka s'associa amb l'arribada del trapenc Franz Pfanner a B\xc3\xb2snia. Despr\xc3\xa9s de 23 mesos d'intents fallits per establir un monestir trapenc a Hongria, Cro\xc3\xa0cia i a la Baixa Est\xc3\xadria, es va assabentar que en l'Imperi Otom\xc3\xa0 es va aprovar una llei que permetia als cristians a comprar terres. Pfanner va arribar a Banja Luka, on al 10 de juny de 1869 va comprar 40 Ha de terra a Deliba\xc5\xa1ino Selo, prop de Banja Luka, per la suma de 1.400 ducats. El 21 de juny de 1869, els trapencs van arribar a la parcel\xc2\xb7la de terra que havien comprat a Deliba\xc5\xa1ino Selo. Aquesta \xc3\xa9s considerada com la data oficial en qu\xc3\xa8 es va fundar l'Abadia Mariastern._NEWLINE_Els trapencs es van construir una cabana de fusta com a allotjament temporal. Hi vivien nou germans trapencs i van anomenar aquesta construcci\xc3\xb3 \xc2\xabel bressol\xc2\xbb. A l'interior del cobert hi havia dos barrils de fusta on els trapencs desaven els seus llibres, el breviari, tinta i paper. Van romandre en aquesta barraca fins al 7 de juliol de 1869._NEWLINE_El 27 de juny de 1869, Pfanner va triar el lloc per a la construcci\xc3\xb3 del monestir a la vora del riu Vrbas, per tal de poder utilitzar la seva energia hidr\xc3\xa0ulica, per\xc3\xb2 durant la construcci\xc3\xb3 d'un monestir temporal, Pfanner es va enfrontar a una s\xc3\xa8rie de problemes en relaci\xc3\xb3 amb el registre de la terra que havia comprat. Pfanner li fica en nom de Mariastern al monestir temporal com a gratitud a l'antic convent cistercenc de Mariastern de Lausitz, que  li va donar un regal de 2.000 florins per a la compra de la terra. Els trapencs van viure al monestir temporal del 7 de setembre de 1869 fins al 24 de desembre de 1870. Al 7 de mar\xc3\xa7 de 1870, la Santa Seu va confirmar el nou establiment i el vicari apost\xc3\xb2lic.  Paskal Vujicic van donar el seu consentiment. Despr\xc3\xa9s de traslladar-se al monestir temporal, els trapencs van comen\xc3\xa7ar a erigir altres edificis. Immediatament despr\xc3\xa9s, els trapencs van comen\xc3\xa7ar a preparar el lloc per a la construcci\xc3\xb3 d'un monestir m\xc3\xa9s gran d'acord amb els plans elaborats pel mateix Pfanner. A finals del 1869, abans de Nadal, Pfanner va viatjar a Roma per a obtenir el perm\xc3\xads per a construir un nou monestir. Dos dies despr\xc3\xa9s, un rescripte va arribar de Roma per l'establiment d'un monestir, amb una cl\xc3\xa0usula per a construir un orfenat tan aviat com sigui possible. L'orfenat va ser inaugurat a l'1 de mar\xc3\xa7 de 1878.\n_START_SECTION_\nEvoluci\xc3\xb3 del monestir\n_START_PARAGRAPH_\nA la primavera del 1870 es va iniciar el treball de la construcci\xc3\xb3 del monestir. Al 9 de setembre del 1870 i pel Nadal d'aquest any l'ala oest va ser constru\xc3\xafda davant del riu Vrbas. Tot i que les obres encara no estaven acabades, els trapencs es van traslladar al nou monestir a la vig\xc3\xadlia de Nadal, al 24 de desembre de 1870. _NEWLINE_Al 1872, l'Abat General de l'Ordre va nomenar prior del monestir de Mariastern a Pfanner._NEWLINE_La construcci\xc3\xb3 de l'esgl\xc3\xa9sia del monestir es va iniciar el 1872. A finals d'any, el sostre es va aixecar i l'esgl\xc3\xa9sia va ser acabada el 1873. Durant els seg\xc3\xbcents dos anys, els monjos van comprar els terrenys que envoltaven la seva propietat, i la finca va travessar gradualment el riu Vrbas i es va estendre a la seva riba esquerra. Fins al 1873, el monestir de Mariastern va ser un priorat i aquest any es va convertir en part de l'abadia francesa de Notre-Dame du Port-du-Salut.\n_START_SECTION_\nEstabliment i desenvolupament de l'Abadia\n_START_PARAGRAPH_\nEn els primers anys del govern  de l'Imperi Austrohongar\xc3\xa8s a B\xc3\xb2snia i Hercegovina, el monestir va exercir un paper important en la instal\xc2\xb7laci\xc3\xb3 d'estrangers a l'\xc3\xa0rea al voltant del monestir, amb el pare Franz Pfanner com la persona principal de la campanya a favor de la colonitzaci\xc3\xb3 alemanya a la vall del riu Vrbas. Despr\xc3\xa9s de la partida de Pfanner a Mariannhill, Sud-\xc3\xa0frica al 25 d'agost de 1883, l'Abat General de l'Ordre va nomenar a Bonaventure Bayer prior del monestir. Una vegada que va assumir aquestes funcions, el monestir va comen\xc3\xa7ar a millorar gradualment. El nombre de germans al monestir va augmentar a 90 i l'economia del monestir va prosperar. El Vicari General i abat de l'Abadia de Sept-Fons, Fran\xc3\xa7a, va visitar el monestir al maig de 1885 i va quedar molt satisfet amb l'estat de coses que va trobar al monestir i de les seves operacions comercials. La seva recomanaci\xc3\xb3 va ser que el monestir de Mariastern fos designat com una abadia i va obtenir el suport dels membres de l'ordre. L'Abat General de l'Ordre va donar trasllat d'aquesta proposta a Roma. Per rescripte de la Congregaci\xc3\xb3 dels Bisbes i Monjos del 4 de desembre de 1885, el monestir va ser elevat a la categoria d'abadia i Buenaventura, prior del monestir en aquell moment, va ser nomenat com el primer abad al 27 de gener de 1886._NEWLINE_El 1878 es va construir un hospital a 50 metres al nord de l'abadia i va ser inaugurat el 2 de febrer de 1879, quan es va admetre els seus primers pacients. Un nou orfenat va ser constru\xc3\xaft el 1879 i es va obrir una escola a l'1 de setembre de 1880. El nombre de persones al monestir va comen\xc3\xa7ar a augmentar i es va necessitar m\xc3\xa9s espai. Un nou edifici de l'abadia va ser erigit el 1889 amb una esgl\xc3\xa9sia per\xc3\xb2 sense campanar. El campanar va ser constru\xc3\xaft el 1896 i es va afegir nova ala de l'abadia el 1897, amb l'ajuda de donacions procedents d'Alemanya, \xc3\x80ustria, Hongria, els Pa\xc3\xafsos Baixos i Su\xc3\xafssa. _NEWLINE_El 1893, Dominique Assfalg, va ser nomenat com el nou abat de Mariastern. Va continuar treballant en l'increment dels b\xc3\xa9ns immobles pertanyents a l'abadia mitjan\xc3\xa7ant l'intercanvi i amb la compra de b\xc3\xa9ns arrels.  Despr\xc3\xa9s de llargues negociacions amb el Govern, l'abat Assfalg va signar un contracte per construir un pont sobre el riu Vrbas en els termes dels quals ambdues parts van tenir una participaci\xc3\xb3 equitativa en els costos de construcci\xc3\xb3 i el manteniment del pont. Al 28 de mar\xc3\xa7 de 1904 es va iniciar la construcci\xc3\xb3 del pont de ferro i va ser obert al p\xc3\xbablic al 12 de novembre de 1904, i el 27 de novembre de 1904 el bisbe Marijan Markovic va consagrar el pont. El pont va ser destru\xc3\xaft durant la Segona Guerra Mundial i reconstru\xc3\xaft m\xc3\xa9s tard. El 1897 es va comen\xc3\xa7ar a construir una f\xc3\xa0brica t\xc3\xa8xtil i el 1898 va comen\xc3\xa7ar a funcionar junt amb una f\xc3\xa0brica de cervesa trapista. El 1895 es va comprar una m\xc3\xa0quina de vapor de 50 CV per impulsar aquestes noves instal\xc2\xb7lacions per\xc3\xb2 aquesta pot\xc3\xa8ncia era insuficient per a la cerveseria, f\xc3\xa0brica t\xc3\xa8xtil i el mol\xc3\xad. El 1899 es va construir una turbina de 60 CV al riu Vrbas i tamb\xc3\xa9 un dic de fusta a trav\xc3\xa9s del Vrbas per proporcionar la caiguda d'aigua necess\xc3\xa0ria per operar la turbina. Al 27 de mar\xc3\xa7 de 1899, l'abadia va poder fabricar electricitat amb aquella turbina, i despr\xc3\xa9s de 1902 algunes cases prop de l'abadia, aix\xc3\xad com la mateixa Banja Luka, van adquirir electricitat d'aquella turbina. M\xc3\xa9s tard, a petici\xc3\xb3 dels habitants de Banja Luka, la central va ser ampliada amb una turbina de 300 CV, i el 1910 es va modernitzar la f\xc3\xa0brica i va poder augmenta la seva capacitat de producci\xc3\xb3._NEWLINE_El 1891 l'abadia va adquirir una premsa d'impremta, que va ser la primera impremta de Banja Luka i va ser utilitzada fins a finals del 1946, quan les autoritats comunistes van prohibir la seva activitat per les restriccions de la llibertat de premsa._NEWLINE_Al 7 de juny de 1924, els monjos es van traslladar al nou monestir. L'edifici havia estat originalment concebut com un orfenat i va ser ampliat el 1914. Del 1914 fins al 1918 l'edifici va albergar als ferits de la Primera Guerra Mundial i m\xc3\xa9s tard als veterans de guerra amb discapacitat.  _NEWLINE_Despr\xc3\xa9s de 1924, com a resultat de la ferotge compet\xc3\xa8ncia que va seguir a la Primera Guerra Mundial, la planta d'energia, la f\xc3\xa0brica t\xc3\xa8xtil i la cerveseria eren lliurades a una societat per accions. El mol\xc3\xad va ser arrendat i la planta de fabricaci\xc3\xb3 de formatge continuar sent dirigides per trapencs. L'abadia va acumular molts deutes i per tant es va veure obligat a tancar l'orfenat. Tots els seus deutes van ser pagats durant el per\xc3\xadode de 1942 amb els diners obtinguts de la venda de la fusta dels boscos de l'Abadia.\n_START_SECTION_\nDecad\xc3\xa8ncia de l'Abadia\n_START_PARAGRAPH_\nDespr\xc3\xa9s de la Segona Guerra Mundial, l'abat Diamant i la majoria dels trapencs van abandonar l'abadia de Mariastern. El govern va expropiar gaireb\xc3\xa9 tots els b\xc3\xa9ns de l'abadia, i per tant, va ser privada de tots els seus edificis, les seves instal\xc2\xb7lacions i la totalitat del seu inventari agr\xc3\xadcola i industrial ubicat al terreny expropiat. El Tribunal Suprem en Sarajevo va confirmar aquesta decisi\xc3\xb3 el 31 de juliol de 1946. _NEWLINE_Algunes de les instal\xc2\xb7lacions comercials de l'antic complex de l'abadia van ser reconstru\xc3\xafts, ampliats i convertits a les necessitats de la f\xc3\xa0brica de cervesa. Altres edificis de l'antic complex de l'abadia, l'antiga esgl\xc3\xa9sia, el monestir i alguns establiments comercials, van ser demolits i van eregir nous edificis en el lloc._NEWLINE_La major part del nou monestir va ser reconstru\xc3\xaft per a les necessitats d'un centre de rehabilitaci\xc3\xb3, mentre que l'esgl\xc3\xa9sia, diverses habitacions a la planta superior en la part de l'ala dreta de l'edifici del monestir i el cementiri del monestir, va romandre en la possessi\xc3\xb3 del monestir. La gran esgl\xc3\xa9sia del monestir de l'Esgl\xc3\xa9sia de l'Assumpci\xc3\xb3 de la Sant\xc3\xadssima Mare de D\xc3\xa9u s'usa com a esgl\xc3\xa9sia parroquial des del bisbe Alfred Pichler, que va establir nova parr\xc3\xb2quia a Banja Luka el 13 de maig de 1973.\n_START_SECTION_\nEl present\n_START_PARAGRAPH_\nActualment dos monjos trapencs viuen al monestir de Mariastern: el pare Zvonko Topi\xc4\x87 i el pare Tomislav Topi\xc4\x87. Viuen a la parr\xc3\xb2quia i produeixen formatge trapenc . _NEWLINE_L'actual superior del monestir \xc3\xa9s Francois de Place, delegat apost\xc3\xb2lic de la Congregaci\xc3\xb3 per als Instituts de Vida Consagrada i les Societats de Vida Apost\xc3\xb2lica per al Monestir de Mariastern."